ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr. 54  din 30.08.2023
privind acordarea mandatului special reprezentantului UAT Blândeşti  în AGA ADI ,,Ecoproces’’  în vederea aprobării Actului adițional nr. 4 la  Statutul Asociației de Dezvoltare Intercomunitară  ,,Ecoproces” Botoșani
Consiliul Local al comunei Blândeşti; judeţul Botoşani, întrunit în şedinţa ordinară din data de 30.08.2023;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Urmare adresei Asociaţiei de Dezvoltare Intercomunitară “ECOPROCES” Botoşani nr.    1288/02.08.2023;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; Raportul de specialitate prin care se propune acordarea unui mandat special privind exercitarea atribuţiilor, drepturilor şi obligaţiilor prevăzute la art. 10 alin. (5) din Legea nr. 51/2006 a serviciilor comunitare de utilităţi publice, cu modificările și completările ulterioare;
Având în vedere necesitatea revizuirii statutului prin punerea în acord cu prevederile O.U.G. nr. 293/29.03.2023 privind  modificarea şi completarea Hotărârii Guvernului nr. 855/2008 pentru aprobarea actului constitutiv - cadru şi a statutului - cadru ale asociaţiilor de dezvoltare intercomunitară cu obiect de activitate serviciile de utilităţi publice, referitor la asociațiile de dezvoltare intercomunitară;
Ȋn conformitate cu prevederile Ordonanței Guvernului nr. 26/2000 privind asociațiile și fundațiile, aprobată prin Legea nr. 246/2005, Legea nr. 51/2006 a serviciilor comunitare de utilități publice, republicată, cu modificările şi completările ulterioare, 
Văzând rapoartele  comisiilor de specialitate ale Consiliului Local al comunei Blândeşti; 
În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE
Art. 1 Se aprobă modificarea Statutului Asociației de Dezvoltare Intercomunitară ,,Ecoproces” Botoșani, prin Actul adițional nr. 4, conform Anexă, parte integrantă din prezenta hotărâre.
 Art. 2 Se acordă mandat special reprezentantului UAT Blândeşti în AGA ADI ,,Ecoproces’’ să voteze pentru aprobarea Actului adițional nr. 4 la Statutul ADI ,,Ecoproces’’ Botoșani.
Art. 3  Se împuternicește domnul viceprimar UAT Blândeşti, să semneze, în numele și pe seama UAT Blândeşti Actul adițional nr. 4  la Statutul ADI ,,Ecoproces’’ Botoșani.
            Art. 4 Compartimentele de specialitate din cadrul aparatului propriu al primarului comunei Blândeşti şi primarul comunei Blândeşti va asigura executarea prevederilor  prezentei hotărâri, iar 1 exemplar se va remite către A.D.I. ,,Ecoproces’’ Botoșani. 

